b'\n_START_ARTICLE_\nKabinett\n_START_SECTION_\nKabinettstyre under Eneveldet\n_START_PARAGRAPH_\nKabinettstyre var en regjeringsform som ble benyttet under det danske Eneveldet ._NEWLINE_Betegnelsen kommer av at kongen regjerte direkte fra sitt eget kontor, kabinettet. Via sin kabinettsekret\xc3\xa6r sendte kongen ordre direkte til statsadministrasjonen, og alts\xc3\xa5 utenom statsr\xc3\xa5det._NEWLINE_Kabinettsekret\xc3\xa6r er tittelen p\xc3\xa5 den person som st\xc3\xa5r for en regents eller fyrstes personlige korrespondanse og kontorhold. Under eneveldet i Danmark var det i perioder den mektigste posisjon etter kongens.'